92/160/ETY: Komission päätös, tehty 5 päivänä maaliskuuta 1992, tiettyjen kolmansien maiden aluejaosta hevoseläinten tuontia varten



Virallinen lehti nro L 071 , 18/03/1992 s. 0027 - 0028

Suomenk. erityispainos Alue 3 Nide 41 s. 0106

Ruotsink. erityispainos Alue 3 Nide 41 s. 0106



KOMISSION PÄÄTÖS, tehty 5 päivänä maaliskuuta 1992, tiettyjen kolmansien maiden aluejaosta hevoseläinten tuontia varten (92/160/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on muutettuna direktiivillä 91/496/ETY(2), ja erityisesti sen 13 artiklan 2 kohdan, sekä katsoo, että neuvoston päätöksessä 79/542/ETY(3), sellaisena kuin se on viimeksi muutettuna komission päätöksellä 92/14/ETY(4), vahvistetaan luettelo kolmansista maista, joista jäsenvaltiot sallivat nautaeläinten ja sikojen, hevoseläinten, tuoreen lihan ja lihavalmisteiden tuonnin, on tarpeen ottaa huomioon niiden kolmansien maiden terveystilanne, joista jäsenvaltiot sallivat hevoseläinten tuonnin, tämän vuoksi on aiheellista, että jäsenvaltiot sallivat mainitun tuonnin tietyistä kolmansista maista ainoastaan yhdestä tai useammasta niiden alueen osasta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltiot sallivat hevoseläinten tuonnin tämän päätöksen liitteessä olevien kolmansien maiden alueiden osista. 2 artikla Muutetaan päätös 79/542/ETY seuraavasti: 1) poistetaan 1 artiklan 3 kohdan c alakohdasta tämän päätöksen liitteessä olevat maat; 2) poistetaan erityisessä hevoseläinten sarakkeessa oleva alaviite(5) tämän päätöksen liitteessä olevien maiden kohdalta. 3 artikla Tämä päätös on osoitettu kaikille jäsenvaltioille. Tehty Brysselissä 5 päivänä maaliskuuta 1992. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 42 (2) EYVL N:o L 268, 24.9.1991, s. 56 (3) EYVL N:o L 146, 14.6.1979, s. 15 (4) EYVL N:o L 8, 14.1.1992, s. 12 LIITE Kolmansien maiden osat, joista jäsenvaltiot sallivat hevoseläinten tuonnin (direktiivin 90/426/ETY 13 artiklan 2 kohdan nojalla) Brasilia Seuraavat osavaltiot: Rio Grande do Sul, Santa Catarina, Paraná, São Paulo, Mato Grosso do Sul, Goiás, Minas Gerais, Rio de Janeiro, Espírito Santo, Bahia, Rondónia, Mato Grosso, Tocantins, Piauí, Sergipe, Alagoas, Pernambuco, Paraíba, Rio Grande do Norte, Ceará ja Maranhão. Costa Rica(1) San Josén pääkaupunkialue Ecuador(2) Quiton pääkaupunkialue Egypti(3) Kairon pääkaupunkialue Kolumbia(4) Bogotán pääkaupunkialue Peru(5) Liman pääkaupunkialue Turkki(6) Seuraavat maakunnat: Ankara, Edirne, Istanbul, Izmir, Kirklareli ja Tekirdag Venezuela(7) Caracasin pääkaupunkialue (1) Sallittua on ainoastaan rekisteröityjen hevosten tuonti takaisin yhteisön alueelle tälle alueelle suuntautuneen tilapäisen viennin jälkeen (2) Sallittua on ainoastaan rekisteröityjen hevosten tilapäinen tulo yhteisöön ja tuonti takaisin yhteisöön sen jälkeen kun ne on tilapäisesti viety tälle alueelle